CELEX: 62010TN0147
Language: hu
Date: 2010-03-30 00:00:00
Title: T-147/10. sz. ügy: 2010. március 30-án benyújtott kereset — Meda Pharma kontra OHIM — Nycomed (ALLERNIL)

5.6.2010   
            
            
               HU
            
            
               Az Európai Unió Hivatalos Lapja
            
            
               C 148/40
            
         2010. március 30-án benyújtott kereset — Meda Pharma kontra OHIM — Nycomed (ALLERNIL)
   (T-147/10. sz. ügy)
   2010/C 148/68
   A keresetlevél nyelve: német
   
      Felek
   
   
      Felperes: Meda Pharma GmbH & Co. KG (Bad Homburg, Németország) (képviselők: G. Würtenberger és R. Kunze ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: Nycomed GmbH (Konstanz, Németország)
   
      Kereseti kérelmek
   
   
               —
            
            
               A Törvényszék helyezze hatályon kívül a negyedik fellebbezési tanácsnak az 1 042 583. sz. „ALLERGODIL” német védjegy alapján a 4 066 452. sz. „ALLERNIL” közösségi védjegybejelentéssel szemben benyújtott felszólalásra vonatkozó, 2009. szeptember 29-i határozatát (R 697/2007-4. sz. ügy);
            
         
               —
            
            
               A Törvényszék az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: Nycomed GmbH
   
      Az érintett közösségi védjegy: az „ALLERNIL” szóvédjegy az 5. osztályba tartozó áruk tekintetében (4 066 452. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: az 1 042 583. sz. „ALLERGODIL” német szóvédjegy az 5. osztályba tartozó áruk tekintetében.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok:
   
   
               —
            
            
               A 207/2009/EK rendelet (1) 8. cikke (1) bekezdése b) pontjának megsértése, mivel az összetéveszthetőségre vonatkozó védjegyjogi alapelveket nem megfelelően alkalmazták.
            
         
               —
            
            
               A 207/2009 rendelet 75. cikkének megsértése az indokolási kötelezettség megszegése miatt.
            
         
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.).